BODOLAND रादाब: 01 नभेम्बर : 22 नं ककलाबारि ब्लक इउपिपिएलनि बानजायनायाव फैबाय थानाय बिटिआर बिसायखथिखौ नोजोर लाखिनानै रायजो राजाखौ सांग्रांथि लाखिनो थाखाय मोनसे साइखेल रेलि खालामनाय जायो । बे साइखेल रेलिआव प्रमद बर’ बिथांआ जागायजेननाइनिफ्रायनो जोबजासिम रायजोफोरजों साइखेल सालायफायो । बेजों लोगोसेनो खौरांगिरिफोरनि सिगांआव फैबाय थानाय बिटिआर बिसायख’थिआव रायजो राजाफोरा इउपिपिएल दोलोखौ मोनफ्रोमबो बियाबाव देरहाहोगोना रोखा होनना बुंथियो । बेजों लोगोसेनो बिपिएफनि माखासे गुन्दागिरिफोरा बुग्लुं-बुसि खालामबाय थानाय बेफोरबादि आखलनि थाखायनो रायजोफोरजों सैजाला जायनि थाखाय गोबांथार मेलेमजिबि सुबुंफोरा इउपिपिएल दोलोआव लोब-लोब हाबफैगासिनो दं । लोगोसेनो बिपिएफनि गोबांथार दैदेनगिरिफोरा इउपिपिएलआव फैनो नागिरगासिनो दं बेखौ नायोब्ला उननि समाव बिपिएफ दोलो होननाय राजखान्थियारि हानजा थानाय नंलिया होननाबो बुंथिबावयो ।